## KRUNA WILANGAN BASA BALI KUNO SAJERONING KAMUS BASA BALI KUNO LAN PEPADANNYANE RING BASA BALI ANYAR
Km. Endy Suastika 1 , I Kt. Paramarta 1 , Ida Ayu Pt. Purnami 2
Program Studi Pendidikan Bahasa Bali, Fakultas Bahasa dan Seni Universitas Pendidikan Ganesha
Singaraja, Indonesia
e-mail: {suastikaendy@gmail.com, ketut.paramarta@undiksha.ac.id, dayupurnamiku@yahoo.com}@undiksha.ac.id

## Kuub
Tetilikan puniki matetujon mahbahang (1) soroh kruna wilangan sajeroning basa Bali Kuno, (2)  pepadan  kruna  wilangan  basa  Bali  Kuno  ring  basa  Bali  Anyar.  Jejering  tetilikan  inggih punika  prasasti  Bali  Kuno.  Panandang  tetilikan  inggih  punika  kruna  wilangan.  Kramaning tetilikan sane kaanggen inggih punika kramaning dokumentasi . Data tureksa sane kaanggen minakadi  mastikayang  ceciren  data, reduksi data,  nyorohang  data,  miwah  panyutetan. Pikolih tetilikan minakadi, (1) soroh kruna wilangan sajeroning basa Bali Kuno, sakadi kruna wilangan pokok  tentu, kruna  wilangan distributif, kruna  wilangan kolektif, kruna  wilangan pokok  tak  tentu ,  kruna  wilangan klitik, kruna  wilangan  takehan  ( ukuran ),  miwah  kruna wilangan pecahan, (2)  pepadan  kruna  wilangan  basa  Bali  Kuno  ring  basa  Bali  Anyar minakadi  wangun  miwah  teges  sane  pateh,  wangun  mirib  miwah  teges  sane  pateh,  lan wangun mabinayan miwah teges sane pateh.
Kruna Jejaton : basa bali anyar, basa bali kuno, kruna wilangan.

## Abstrak
Penelitian  ini  bertujuan  menguraikan  (1)  jenis  kata  bilangan  dalam  bahasa  Bali  Kuno,  (2) padanan  kata  bilangan  bahasa  Bali  Kuno  dalam  bahasa  Bali  Anyar.  Subjek  penelitian adalah  prasasti  Bali  Kuno.  Objek  penelitian  adalah  kata  bilangan.  Metode  penelitian  yang digunakan  adalah  metode  dokumentasi.  Analisis  data  yang  digunakan  seperti  identifikasi data,  reduksi  data,  klasifikasi  data,  dan  kesimpulan.  Hasil  penelitian  yaitu,  (1)  jenis  kata bilangan dalam bahasa Bali Kuno seperti kata bilangan pokok tentu, kata bilangan distributif, kata  bilangan  kolektif,  kata  bilangan  pokok  tak  tentu,  kata  bilangan  klitik,  kata  bilangan ukuran, dan kata bilangan pecahan, (2) padanan kata bilangan basa Bali Kuno dalam basa Bali Anyar seperti bentuk dan makna yang sama, bentuk mirip dan makna yang sama, dan bentuk berbeda dan makna yang sama.
Kata Kunci ; bahasa bali baru, bahasa bali kuno, kata bilangan.
Volume 6 Nomor 1, Tahun 2019

## Abstract
This study aims to describe (1) type of numbers in old Balinese, and (2) type of numbers in new Balinese. The subject of this study is the ancient Balinese inscription while the object is the numbers. The documentation method is used in order to collect the data. Then, the data analysis  uses  several  techniques  such  as,  data  identification,  data  reduction,  data classification, and data summarization. The result of this study was found that (1) type of the numbers  in  the  old  Balinese  such  as  distributive  numbers,  collective  numbers,  indefinite distributive numbers, klitik numbers, measurement numbers, and fractional numbers, and (2) type  of  numbers  in  New  Balinese  which  based  on  the  same  meanings,  such  as  the equivalent forms, the similar forms, and the different forms.
Keywords: . new balinese, numbers, old balinese.

## PURWAKA
Basa  Bali  wantah  silih  tunggil  basa daerah sane wenten ring panegara Indonesia. Basa Bali taler kabaos basa ibu, santukan  basa  Bali  kaanggen  piranti mabebaosan  olih  krama  Bali,  minakadi bebaosan  ring  parikrama  adat,  agama, miwah  bebaosan  sarahina  ring  kulawarga. Kawentenan  basa  Bali  mangkin  sane kasengguh  basa  Bali  Anyar  sampun  akeh keni  ius  panglimbak  basa  lianan.  Ngenenin indik  panglimbak  basa  punika  kawastanin aab  ( periodisasi )  panglimbak  basa  Bali. Bawa  dkk  (1985:  21)  maosang,  aab panglimbak  basa  Bali  kakepah  dados tigang  soroh  minakadi  Basa  Bali  Kuno, Basa  Bali  Tengahan  lan  Basa  Bali  Anyar ( modern ).  Maosang  indik  basa  Bali  Kuno, pastika  nenten  prasida  lempas  saking tetamian  kaluhuran  minakadi  prasasti, utaminnyane  sane  kapanggihin  ring  Bali (Bawa  dkk,  1985:  27).  Kabaos  kadi asapunika,  santukan  kawigunan  basa  Bali Kuno wantah prasida kapanggihin sajeroning prasasti. Prasasti punika wantah kaanggen  genah  nyurat  sakancan  budaya Bali,  kahuripan  lan  tetamian  kaluhuran. Punika  mawinan  ring  prasasti  Bali  Kuno wenten  tampak  tetamian  ngenenin  indik kawentenan basa Bali Kuno. Ring basa Bali Kuno  wenten  soroh-soroh  kruna  minakadi kruna  aran,  kruna  kria,  kruna  wilangan, kruna  dwi  lingga,  taler  wewehannyane minakadi pangater, seselan, miwah pangiring.
Kruna  inggih  punika  pupulan  suara (suara  wiadin  wianjana)  sane  madue  arti. Nganutin  wangsan  krunanyane  wenten
dasa soroh inggih punika kruna aran, kruna kria, kruna kahanan, kruna wilangan, kruna pangarep, kruna panyambung, kruna pangentos, kruna katerangan, kruna sandang,  miwah  kruna  pakeengan.  Ring Tata Basa Bali Anyar (Kridalaksana sajeroning  Antara,  1986:  49-118)  wangsan kruna  kakepah  nganutin  kahanan  ( sifat ) miwah  parisolah  kruna  punika  sajeroning lengkara  ngawinang  wewangsan  kruna punika  kadadosang  telulas,  sakadi  :  kruna aran  ( nomina ),  kruna  kria  ( verba ),  kruna kahanan ( ajektiva ), kruna adverbia ( adverbia ),  kruna  wilangan  ( numeralia ), kruna pengentos ( pronomina ), kruna pitaken  ( interogativa ), kruna panunjuk ( demonstrativa ),  kruna  sandang  ( artikula ), kruna pangarep ( preposisi ), kruna panyambung ( konjungsi ), kruna fatis ( kategori  fatis ),  miwah  kruna  pakeengan ( interjeksi ).
Kruna  wilangan  inggih  punika kruna sane kaanggen ngwilang wiadin kruna sane nyihnayang  pawilangan,  nyihnayang  akeh, nyihnayang  runtutan,  nyihnayang  galah, miwah nyihnayang utawi nyambatang nomor wiadin angka  (Kentjono, 2010: 182). Kawentenan  kruna  wilangan  sajeroning basa  Bali  Kuno  punika  mabuat  pisan majeng  ring  krama  lan  iraga  sareng  sami, santukan akeh  kawigunannyane sane kaanggen sarahina-rahina minakadi anggen nyihnayang  pawilangan,  lan  nyihnayang angkepan. Kruna wilangan puniki kaanggen ngwantu  ri  kala  wenten  pikobet  ngenenin indik angka utawi wilangan tur kalimbakang malih. Ring  aab  sakadi  mangkin,  kruna wilangan  punika  sampun  sayan  nglimbak,
sakemaon yening cingak malih ring kahuripan dumun wantah kaanggen nyihnayang  akeh  utawi  maketekan  napi  ja saluirnyane . Taler  kruna  wilangan  pinaka simbol  utawi  pralambang  sane kaanggen ri kala nyihnayang barang utawi benda .
Kruna  wilangan  ring  Tata  Sukerta Basa Bali kakepah dados kalih soroh inggih punika  kruna  wilangan  wit-witan  miwah kruna wilangan undagan ( tingkatan ) (Gautama,  2006:  49-51).  Kapertama,  ring kruna  wilangan  wit-witan  wenten  sane mabungkulan,  upami  sa,  dua,  telu,  pat, lima,  miwah  salanturnyane.  Sane  marupa pahan  ( bagian ),  upami  atenga,  apah empatan, apah limaan, miwah sane siosan. Sane  marupa  takehan  ( takaran ),  upami abidang  ( sehelai ),  apasang  ( sepasang ), abancang  ( sekuntum  bunga ),  miwah  sane siosan.  Kaping  kalih  ring  kruna  wilangan undagan  ( tingkatan )  inggih  punika  polih pangat er  “ka”,  upami  kasa  (kapertama), kadasa  (kaping  dasa).  Sane  ngangge “ping”, upami ping pat, ping pindo.
Kruna  wilangan  ring  Tata  Basa Indonesia kakepah dados nem soroh inggih punika kruna wilangan bulat, kruna wilangan  pahan  ( pecahan ),  kruna  wilangan tingkat, kruna  wilangan  tan  janten  ( tak tentu ),  kruna  wilangan terikat, kruna wilangan  papasten  ( himpunan )  (Kentjono, 2010:  182).  Tiosan  ring  punika  kruna wilangan  ring  Tata  Basa  Inggris  kakepah dados  tigang  soroh  inggih  punika  kruna wilangan biasa ( cardinal  number ),  kruna wilangan bertingkat ( ordinal number ), miwah  kruna  wilangan pecahan ( fraction ) (Hariyanto, 2003: 62).
Sajeroning  tetilikan  indik Sintaksis Bahasa Bali Kuna dan
Sejarah Perkembangannya nureksain  panglimbak frasa basa Bali Kuno dados basa Bali Anyar (Sutjiati,  1990:  48).  Yadiastun  kruna wilangan basa Bali Kuno wenten kabaosang,  nanging  mapaiketan  sareng kawigunan sajeroning frasa . Kruna wilangan  basa  Bali  Kuno  miwah  soroh- sorohnyane  nenten  pradata  kabahbahang. Frasa nomina sane  madue nomina inti nyarengin  kruna  basa  Bali  Kuno,  taler  ring frasa nomina basa  Bali  Anyar  sane  madue pawates  nyarengin nomina inti punika. Kruna  wilangan  sajeroning  basa  Bali  Kuno
miwah  basa  Bali  Anyar  sering  kawewehin pangiring -ng, minakadi ring basa Bali Kuno : kambing rukud 1 ‘kambing satu ekor’, lan ring  basa  Bali  Anyar,  sakadi tikeh  limang lembar ‘tikar lima lembar’.
Sajeroning  tetilikan  indik Evolution Of Verbal Morphology in Balinese nureksain panglimbak  tata  pawangunan  kruna  basa Bali  Kuno  miwah  basa  Bali  Anyar  (Sutjiati, 1992:  307).  Punika  kauningang  kruna wilangan  basa  Bali  Kuno  sane  kawarisin ring basa bali standar, minakadi ha maartos siki,  ‘sebuah,  seorang’ , jhang maartos makasami, jyesta maartos  sasih  kaping solas  ring  agama  hindu.  Yadiastun  kruna wilangan  takehan  ( numeral  classifiers ) kabaosang,  nanging nenten nuek maosang indik kruna wilangan miwah pah- pahannyane.  Prasida  kacutetang  basa  Bali Kuno  ngicenin kontribusi  leksikal sane mabuat  pisan  sajeroning  basa  Bali  Anyar sane  wenten  ring  aab  sakadi  mangkin, minakadi  ring  kruna  basa  Bali  Kuno atak ‘ dua  ratus’,  dados  basa  alus  madya satak ‘dua ratus’. Asapunika taler kruna basa Bali Kuno ha ‘satu’,  dados  basa  alus  madya a ‘satu’.
Sihong  Zhang  (2014:  883) Numeral Classifiers  in  Ersu nilikin  indik  kruna wilangan takehan ( numeral classifiers ) basa Ersu ring  Cina.  Basa Ersu akeh  madue wangsan  kruna  rumasuk  kruna  wilangan takehan kisaran ( sortal classifiers ) , ngwilang  ( mensural  classifiers ),  miwah nyihnayang galah ( time classifiers ).
Tetilikan  puniki wantah  nuek  maosang kruna wilangan takehan, taler
panandangnyane  sane  mabinayan  inggih punika  basa Ersu .  Nanging  tetilikan  sane katilikin  olih  panilik  indik  kruna  wilangan sajeroning  basa  Bali  Kuno  miwah  soroh- sorohnyane.
Antoinette  Schapper  sareng  Harald Hammarstrom Innovative  Numerals  in Malayo-Polynesian  Languages  outside  of Oceania nilikin indik kruna wilangan inovatif basa  Melayu-Pollinesia  kasinahang  sareng sub  kelompok saking Oceanik .  Pabinayan punika  kadasarin  antuk  kruna  wilangan inovatif sane  ngawigunayang  tata  cara pawewehan  ( aditif ) , pakuangan  ( subtraktif ), miwah perkalian ( multiplikatif )  (Galis,  1960: 424). Ring tetilikan puniki taler
Volume 6 Nomor 1, Tahun 2019
mengobservasi indik inovasi kruna wilangan komplek ( complex  numeral  innovations ) ring  wewidangan  kangin  Indonesia  sane nyihnayang  iusan  jadma  saking  Papua, sane  kabuktiang  ri  kala  mabebaosan. Tetilikan  punika  ngenenin  indik  kruna wilangan inovatif wantah  nyihnayang  indik basa Melayu-Pollinesia tur keni iusan basa.
Madasar  antuk  bahbahan  dadalan pikobet  ring  ajeng,  tetilikan  kruna  wilangan sajeroning  basa  Bali  Kuno  dahat  mabuat pisan kalaksanayang. Madasar antuk tetimbangan  punika,  panilik  nglaksanayang tetilikan  sane  mamurda  “Kruna  Wilangan Basa  Bali  Kuno  sajeroning  Kamus  Basa Bali Kuno lan Pepadannyane ring Basa Bali Anyar”.
Bantang  pikobet  tetilikan  (1)  napi manten  soroh  kruna  wilangan  sajeroning basa  Bali  Kuno?,  (2)  Sapunapi  pepadan kruna  wilangan  basa  Bali  Kuno  ring  basa Bali Anyar?
Tetujon tetilikan puniki inggih punika (!) Mangda prasida mahbahang soroh kruna wilangan  sajeroning  basa  Bali  Kuno,  (2) Mangda  Prasida  mahbahang  pepadan kruna  wilangan  basa  Bali  Kuno  ring  basa Bali  Anyar.  Ri  sajeroning  tetilikan  puniki wenten kawigunannyane, minakadi kawigunan pamucuk lan kawigunan panglimbak  sane  kabahbahang  sakadi  ring sor.
Kawigunan pamucuk ( teoritis ) saking  pikolih  tetilikan  puniki  inggih  punika prasida  ngicenin  kaweruhan  indik  kruna wilangan  sajeroning  basa  Bali  Kuno. Kawigunan  panglimbak  ( praktis )  tetilikan puniki  inggih  punika  (a)  Majeng  ring Pangwacen.  Tetilikan  puniki  kaaptiang prasida  kaanggen  sasuluh  sane  mawiguna majeng  ring  para  pangwacen  utaminnyane majeng  ring  krama  Bali  mangda  uning ngenenin indik kruna wilangan mabasa Bali Kuno,  (b)  Majeng  ring  Panilik  Siosan, tetilikan puniki prasida kaanggen mulat wali nglimbakang  tetilikan  sane  asoroh  utawi sane mapaiketan sareng parikrama ngrereh kruna  wilangan  sajeroning  basa  Bali  Kuno, (c)  Majeng  ring  Mahasisia,  Pikolih  saking tetilikan  puniki  prasida  kadadosang  sarana anggen  ngwewehin  kaweruhan  lan  prasida ngwantu  para  mahasisia  nguningin  tur ngresepang indik kruna wilangan sajeroning
basa  Bali  Kuno.  (d)  Majeng  ring  Panilik, tetilikan puniki prasida kaanggen pengalaman langsung sajeroning nguningin sapunapi  kruna  wilangan  sajeroning  basa Bali Kuno
.

## KRAMANING TETILIK
Kramaning  tetilik  punika  silih  tunggil sane  mautama  ri  kala  nglaksanayang tetilikan.  Pinaka  tata  cara  sane  kaanggen panilik  sajeroning  mupulang data tetilik (Sugiyono,  2012:  59).  Dudonan  sane kalaksanayang  ri  tatkala  nyawis  pikobet (Wendra, 2014: 31).
Manut  panampen  para  sujana  ring ajeng,  prasida  kacutetang  kramaning  tetilik sane kadadosang sepat siku-siku sajeroning  tetilikan  puniki  inggih  punika piranti, prosedur, lan  cara  sane  kaanggen panilik  nglaksanayang  tetilikan  (sajeroning mupulang  data)  mangda  mikolihang  pisaur ring  bantang  pikobet.  Kramaning  tetilik kakepah  dados  patpat  inggih  punika  :  (1) Pendekatan lan  Soroh  Tetilikan,  (2)  Wit Data,  (3)  Parikrama  Mupulang  Data,  (4) Data Tureksa.
Pendekatan lan  soroh  tetilikan  sane kaanggen ring tetilikan puniki inggih punika deskriptif  kualitatif ,  santukan  matetujon mahbahang  kruna  wilangan  sajeroning basa  Bali  Kuno.  Lianan  ring  punika pendekatan  deskriptif  kualitatif kaanggen mangda  ngamolihang  data  sane  patut, becik,  lan  manut  kadi  kasujatian  saking data  sane  katilikin.  Jejering  ring  tetilikan puniki  inggih  punika  prasasti  basa  Bali Kuno. Sane dados panandang ring tetilikan puniki inggih punika kruna wilangan.
Parikrama  mupulang  data  sane kaanggen ring tetilikan puniki inggih punika kramaning dokumentasi . Sane kaping untat data  tureksa  sane  kaanggen  sajeroning tetilikan  puniki  inggih  punika  mastikayang ceciren data, reduksi data, nyorohang data, miwah panyutetan.

## PIKOLIH MIWAH TETEPASAN
Ngenenin  indik  kruna  wilangan, pinaka teori sane  kapolihang  miwah kaanggen  ring  tetilikan  puniki  akehnyane  8 soroh  inggih  punika  1)  kruna  wilangan
pokok tentu, 2) kruna wilangan distributif, 3) kruna  wilangan pokok  tak  tentu, 4)  kruna wilangan klitik, 5)  kruna  wilangan  takehan ( ukuran ) , 6)  kruna  wilangan pecahan, 7) kruna  wilangan pokok  kolektif ,  miwah  8) kruna  wilangan tingkat (Sulaga,  1996:  245- 251).
Kruna  wilangan pokok  tentu inggih punika  kruna  sane  wangunnyane  janten, upami nol,  besik/sa,  dua,  telu,  pat,  lima, nem,  pitu,  kutus,  sia (Sulaga,  1996:  245). Wenten pupulan parinama sane kapolihang ring  tetilikan  puniki  indik  kruna  wilangan pokok  tentu inggih  punika  marupa  sikian, papuluhan, miwah panyatakan. Sane rumasuk  sikian  minakadi  sa,  ha,  dua,  dwa, tlu, pat, lima, pitu. Sane rumasuk papuluhan minakadi  hapulu,  dwang  puluh.  Taler  sane rumasuk  sajeroning  panyatakan  inggih punika kruna wilangan atak. Kapolihang 22 data  sane  marupa  kruna  wilangan pokok tentu . Saking tetilikan sane sampun kamargiang, kapolihang data kruna wilangan pokok tentu inggih punika sa, dua, tlu,  patpat,  pat,  lalima,  lima,  pitu,  tujuh, dasa,  rua,  ha,  dwang,  pañcami,  dwa, dwang  puluh,  puluh,  tiga,  atak,  tunggal, hapulu,  duang.  Wenten  malih  parinama indik  kruna  wilangan  inggih  punika  sikian. Sane  rumasuk  sikian  inggih  punika  sa,  ha, tunggal  ‘satu’;  dua,  dwa,  rua  ‘dua’;  tlu,  tiga ‘tiga’;  pat,  patpat  ‘empat’;  lima,  lalima, pañcami  ‘lima’;  miwah  pitu,  tujuh  ‘tujuh’. Ring  tetilikan  puniki  sane  manut  saking prasasti  basa  Bali  Kuno  nenten  kapolihang kruna wilangan sane nujuang teges ‘enam’, ‘delapan’,  miwah  ‘sembilan’.  Ring  tetilikan puniki  wantah  kapolihang  kruna a ṣādha ‘bulan ke dua belas’ ring punggelan prasasti Trunjan  B  IIIb.1.4.  Taler  kapolihang  kruna sdawāȓa ‘enam hari’ ring Kamus Basa Bali Kuno-Indonesia (1984: 197). Durung prasida  kajantenang  napike  teges sad/sda ring  kruna a ṣādha miwah sdawāȓa punika mateges  ‘enam’,  santukan  data  sane prasida  nyinahang  indike  punika  kantun kirang.
Salanturnyane parinama sane mateges ‘delapan’,  taler  nenten  kapolihang sajeroning tetilikan puniki, wantah asiki data katarka  kantun  mapaiketan  ring  teges ‘delapan’  inggih  punika  kruna astakaya ‘delapan  badan’.  Yening  selehin  malih,
kruna  asta  sane  wenten  ring  kruna astakaya,  asta  punika  mateges  ‘delapan’, nanging  kruna  sane  janten berdiri  sendiri nenten  kapolihang. Wenten  malih  wilangan sane mateges ‘sembilan’ nenten kapolihang sajeroning prasasti Bali Kuno sane katilikin. Sane  kapolihang  wantah  kruna nilanawa sane  mateges  ‘sembilan  warna  biru’. Yening selehin malih kruna nawa sajeroning  kruna  nilanawa  punika  mateges ‘sembilan’,  nanging  kruna  sane  mateges ‘sia’ sane berdiri sendiri durung kapolihang. Kruna  wilangan  sane  kapolihang  miwah rumasuk  papuluhan  inggih  punika  hapulu, dwang  puluh  sane  mateges  ‘dua  puluh’. Taler  sane  rumasuk  panyatakan  inggih punika  kruna  wilangan  atak  ‘dua  ratus’ kapanggihin  sajeroning  kruna  tigangatak ‘enam  ratus’  ring  prasasti  Sembiran  AIII VIIa.2.  Sajeroning  tetilikan  puniki  nenten kapolihang  parinama  sane  mawangun atusan, ribuan, kantos ayutaan.
Kruna  wilangan distributif prasida kawangun antuk tata cara ngwawanin kruna wilangan  (Sulaga,  1996:  249).  Artosnyane inggih  punika  (1)  ‘… demi …’,  (2)  ‘ masing- masing’ .  Imbanyane  sakadi besik-besik ‘ satu- satu’, dua-dua ‘dua-dua’, lima-lima ‘lima-lima’. Kruna ( se ) tiap , tiap-tiap , miwah masing-masing , taler rumasuk kruna wilangan distributif .  Kruna  ( se ) tiap utawi tiap-tiap madue  teges  sane  mirib  sareng kruna masing-masing, nanging kruna masing-masing prasida berdiri-sendiri tan pakruna  aran  ( nomina ),  yening  ( se ) tiap miwah tiap-tiap punika mabinayan. Kapolihang  8  data  sane  marupa  kruna wilangan distributif .  Saking  tetilikan  sane sampun kamargiang, kapolihang data kruna wilangan pokok  tentu inggih  punika  bilang, dug,  babar,  angkĕn,  angkan,  sing  (asing), di, wilang. Sajeroning data sane kapolihang, wenten silih tunggil kruna sane wangunnyane  mirib  taler  tegesnyane  sane pateh, minakadi kruna bilang sareng wilang, miwah kruna angkan sareng angkĕn. Kruna wilangan bilang sane  mateges  ‘setiap’, miwah kruna wilangan wilang taler mateges ‘setiap’ sajeroning basa Bali Kuno. Antuk punika sinah makakalih kruna punika mirib utawi akidik pisan wenten pabinayannyane,  nanging  tetep  kasurat nuut salinan prasasti Goris (1954).
Volume 6 Nomor 1, Tahun 2019
Salanturnyane  kruna  wilangan angkan sane  mateges  ‘setiap’  miwah  kruna wilangan angkĕn taler  mateges  ‘setiap’. Pateh  sareng  kruna bilang miwah wilang, makakalih kruna punika akidik sane wenten pabinayan yening cingak saking wangunnyane,  nanging  tegesnyane  pateh. Kruna  wilangan angkan miwah angkĕn sane  mateges  ‘setiap’  kaanggen  ri  kala nyinahang  silih  tunggil  parindikan  sane wangun kaleketin antuk kruna aran ( nomina )  sane  kasinahang  miwah  nenten kaanggen ring ungkur lengkara. Imbanyane sakadi angkan māgha ‘setiap bulan Magha’. Taler  kruna bilang miwah wilang sakadi punika kawigunannyane.
Kruna  wilangan pokok  tak  tentu nuek  indik  akeh  ( jumlah )  sane  nenten janten,  minakadi  kruna  wilangan liyu ‘banyak’, bedik ‘sedikit’,  miwah makejang ‘semua’.  Kapolihang  28  data  sane  marupa kruna  wilangan pokok  tak  tentu .  Saking tetilikan sane sampun kamargiang, kapolihang  data  kruna  wilangan pokok  tak tentu ingg ih  punika  yathā,  jhang,  para, jĕmĕk,  jāng,  paraspara,  sawanda,  maka- pasuk,  kasamagrin,  marang,  halyiun,  lyu, lwir,  samā,  baya,  kabeḥ,  maranghadan, sāmya,  maka-nāyaka,  sa,  paḍa,  tangeh, sarbwa,  jhāng,  samuha,  kapwa,  yata, mulihakat. Sajeroning data sane kapolihang, wenten silih tunggil kruna sane wangunnyane  mirib  miwah  tegesnyane sane pateh, minakadi kruna wilangan yathā, yata,  jāng,  jhang,  jhāng.  Kruna  wilangan yathā miwah yata madue teges sane pateh inggih  punika  mateges  ‘semua,  segala’. Makakalih  krnna  punika  madue  akidik pabinayan  yening  cingak  saking  wangun krunanyane,  nanging  tegesnyane  pateh. Salanturnyane kruna wilangan jang , jhang , miwah jhāng madue  teges  sane  pateh inggih  punika  mateges  ‘semua’.  Wenten malih  kruna lyu ‘banyak’  sajeroning  basa Bali  Kuno  sane  kapolihang  ring  tetilikan puniki. Taler Beratha (1992: 312)
ngamolihang  kruna lyu miwah lyur sane mateges many ‘banyak’.
Kruna  wilangan klitik sane  wit krunanyane saking basa Jawa Kuno miwah ketah  mawangun proklitik. Dadosnyane, kruna  wilangan  puniki  kaleketang  ring  arep kruna  aran  ( nomina )  sane  kaleketin.  Sane
rumasuk enklitik inggih  punika  nilanawa, taler  sane  rumasuk proklitik inggih  punika astakaya,  dasatanta,  miwah  pañcakala. Kapolihang  8  data  sane  marupa  kruna wilangan klitik .  Saking  tetilikan  sane sampun kamargiang, kapolihang data kruna wilangan klitik inggih  punika  habhagi, astakaya,  dasatanta,  pañcakala,  habulan habulan,  hatmuang  hatmuang,  nilanawa, miwah hatĕmwang hatĕmwang. Antuk data punika  wenten  silih  tunggil  kruna  wilangan sane  rumasuk enklitik miwah proklitik . Enklitik inggih  punika  kruna  wilangan  sane magenah  ring  ungkur  kruna  aran  sane ngleketin,  yening proklitik inggih  punika kruna  wilangan  sane  magenah  ring  arep kruna  aran  sane  kaleketin.  Sane  rumasuk enklitik inggih  punika  kruna  nilanawa,  taler sane  rumasuk proklitik inggih  punika astakaya,  dasatanta,  miwah  pañcakala. Ring  kruna  wilangan pokok  tentu sane nenten  kapolihang  data  kruna  wilangan ‘delapan’ sareng ‘sembilan’. Kruna wilangan sane rumasuk enklitik inggih punika nilanawa ‘sembilan  warna  biru’.  Kruna wilangan  sane  rumasuk proklitik inggih punika astakaya ‘delapan badan’, dasatanta ‘sepuluh  orang’,  miwah  kruna pañcakala ‘lima  waktu’.  Kruna  punika madue  teges  yening  sampun  kaleketin antuk  kruna  sane  ngleketin  utawi  nenten prasida kruna punika berdiri sendiri . Kruna  wilangan  takehan  ( ukuran ) inggih  punika  kruna  sane  nyihnayang takehan,  wenten  sane  mapaiketan  sareng luas, lantang  bawak,  miwah  akeh  ( jumlah ), minakadi are,  depa,  ceeng. Taler  kruna wilangan pecahan inggih  punika  kruna wilangan  sane  kakepah  dados  pahan  sane lewih alit.  Wantah kalih data sane kapolihang  ring  kruna  wilangan  takehan ( ukuran )  inggih  punika  batu  miwah  dpa. Taler  kruna  wilangan pecahan kapolihang wantah asiki. Kruna sane kapolihang inggih punika  kruna batu ‘bulih,  abulih’  kaanggen ri  kala  nyinahang  akeh,  sakadi tuah  abatu buluanne  mabuah. Yening  kruna dpa ‘ukuran  panjang  dari  ujung  ibu  jari  kaki sampai  ujung  jari  tangan  kanan  yang direntangkan  ke  atas’.  Kruna  punika kaanggen  ri  kala  nyinahang ukuran sane mapaiketan  sareng  napi  sane  kabaosang utawi  kasinahang.  Kruna tngah ‘setengah’
sajeroning kruna wilangan pecahan , kaanggen  nyinahang  kruna  sane  wenten pahan  sane  lewih  alit.  Wenten  kruna  sane kasengguh kruna penggolong sane kapolihang ring tetilikan puniki inggih punika kruna katih ‘batang, sebatang’ miwah rukud ‘ekor,  seekor’.  Kruna  punika  kaanggen  ri kala  nyantenang  parindikan  kruna  sane kaleketin,  sakadi  buron  kaleketin  antuk penggolong ukud, punyan-punyanan kaleketin  antuk penggolong puun, miwah kertas olih penggolong lempir . Kruna tngah sane  kapolihang  ring  tetilikan  puniki, Beratha  (1992:  316)  taler  ngamolihang kruna tngah sane mateges middle ‘setengah’.  Antuk  punika  sinah  wenten parindikan sane pateh ngenenin indik kruna wilangan  sane  sida  kapolihang  sajeroning tetilikan.
Kruna wilangan pokok kolektif inggih punika kruna sane kawangun antuk ngwewehin  wangun maka ring  arep  kruna wilangan  miwah  nganggen gugus kruna wilangan  sane  mapangiring -an .  Minakadi maka  telu,  maka  lima,  satusan,  selaean . Kruna wilangan tingkat inggih punika kruna sane  kawangun  antuk  ngwewehin ka- ring arep  wilangan  sane  kaiketin,  upami  kadua, katiga,  kalima.  Santukan  kruna  wilangan kolektif taler kawangun antuk paweweh ka-, makakalih  soroh  wangun  kruna  wilangan punika pateh. Prasida kapolihang pabinayannyane  ri  kala  soang-soang kruna punika  kaanggen.  Kruna  wilangan kolektif punika  kagenahang  ring  arep  kruna  aran sane  kasinahang,  yening  kruna  wilangan tingkat kagenahang ring ungkur kruna aran sane kasinahang. Imba makakalih krunanyane  sakadi  puniki.  Ring  kruna wilangan kolektif inggih punika kruna kadua cawisan  punika  ‘kedua  jawaban  itu’  miwah yening kruna wilangan tingkat inggih punika kruna  cawisan  kadua  punika  ‘jawaban kedua  itu’.  Wantah  asiki  sane  kapolihang kruna wilangan pokok kolektif inggih punika kruna  makalimang,  miwah  kruna  wilangan tingkat kapolihang  kalih  data  inggih  punika çrawa ṇa miwah māgha.
Sajeroning  kruna  wilangan pokok kolektif kapolihang  kruna makalimang ‘kelima-kelimanya’.  Wantah  amunika  sane prasida  kapolihang  saking  makudang- kudang prasasti mabasa Bali Kuno
ngenenin  indik  kruna  wilangan pokok kolektif .  Sajeroning  kruna  wilangan tingkat kapolihang kruna çrawa ṇa mateges ‘pertama,  kesatu’.  Kruna māgha mateges ‘ke tujuh’. Ring kruna wilangan tingkat taler akidik  kapolihang  datanyane  minakadi kruna  sane  mateges  ‘pertama,  kesatu’ miwa h  ‘ke  tujuh’,  nenten  kapolihang  data malih  sakadi  ‘kedua,  ketiga’  miwah salanturnyane.
Pepadan  kruna  wilangan  basa  Bali Kuno  ring  basa  Bali  Anyar  nuek  maosang indik len raos ( sinonim ) basa Bali Kuno ring basa Bali Anyar. Sane kaanggen ngamolihang  pepadannyane  puniki  inggih punika  nganggen  tata  paiketan  teges minakadi  len  raos  ( sinonim ), polisemi, homonim,  hiponim, miwah  tungkalikan ( antonim ) (Djajasudarma, 1999: 36). Kapolihang 14 data pepadan kruna wilangan  pantaraning  basa  Bali  Kuno miwah  basa  Bali  Anyar  sane  wangun  lan tegesnyane  pateh.  Data  saking  pepadan kruna  wilangan  basa  Bali  Kuno  ring  basa Bali  Anyar  manut  saking  wangun  miwah tegesnyane sane pateh inggih punika kruna bilang,  dasa,  dua,  ha,  kabeh,  katih,  lima, pat,  pitu,  puluh,  rua,  sa,  tiga,  miwah tunggal.
Kruna bilang sajeroning  basa  Bali Kuno  sane  madue  pepadan bilang ring basa  Bali  Anyar.  Makakalih  kruna  punika madue  teges  pateh  inggih  punika  ‘setiap’ (Granoka,  1984:  56;  Anom,  2014:  44). Salanturnyane kruna wilangan dasa sajeroning  basa  Bali  Kuno  sane  madue pepadan dasa ring  basa  Bali  Anyar. Makakalih kruna punika madue teges pateh inggih  punika  ‘sepuluh’.  Kruna  wilangan dua sajeroning basa Bali Kuno sane madue pepadan dua ring  basa  Bali  Anyar. Makakalih kruna punika madue teges pateh inggih  puni ka  ‘dua’.  Kruna  wilangan ha sajeroning  basa  Bali  Kuno  sane  madue pepadan ha ring basa Bali Anyar. Makakalih kruna punika madue teges pateh inggih  punika  ‘satu’.  Asapunika  taler  kruna wilangan kabeh sajeroning  basa  Bali  Kuno sane madue pepadan kabeh ring basa Bali Anyar.  Makakalih  kruna  punika  madue teges pateh inggih punika ‘semua, seluruh’. Kruna  wilangan katih sajeroning  basa  Bali Kuno sane madue pepadan katih ring basa
Volume 6 Nomor 1, Tahun 2019
Bali  Anyar.  Makakalih  kruna  punika  madue teges  pateh  inggih  punika  ‘batang, sebatang’.  Salanturnyane  kruna  wilangan lima sajeroning  basa  Bali  Kuno  sane madue pepadan lima ring basa Bali Anyar. Makakalih kruna punika madue teges pateh inggih  punika  ‘lima’.  Salanturnyane  kruna wilangan pat sajeroning  basa  Bali  Kuno sane  madue  pepadan pat ring  basa  Bali Anyar.  Makakalih  kruna  punika  madue teges pateh inggih punika ‘empat’.
Kruna  wilangan pitu sajeroning basa  Bali  Kuno  sane  madue  pepadan pitu ring  basa  Bali  Anyar.  Makakalih  kruna punika  madue  teges  pateh  inggih  punika ‘tujuh’.  Salanturnyane  kruna  wilangan puluh sajeroning  basa  Bali  Kuno  sane madue  pepadan puluh ring  basa  Bali Anyar.  Makakalih  kruna  punika  madue teges  pateh  inggih  punika  ‘sepuluh’. Salanturnyane kruna wilangan rua sajeroning  basa  Bali  Kuno  sane  madue pepadan rua ring  basa  Bali  Anyar. Makakalih kruna punika madue teges pateh inggih  punika  ‘dua’.  Salanturnyane  kruna wilangan sa sajeroning  basa  Bali  Kuno sane  madue  pepadan sa ring  basa  Bali Anyar.  Makakalih  kruna  punika  madue teges pateh inggih punika ‘satu’. Salanturnyane kruna wilangan tiga sajeroning  basa  Bali  Kuno  sane  madu pepadan tiga ring  basa  Bali  Anyar. Makakalih kruna punika madue teges pateh inggih punika ‘tiga’. Sane kapinguntat inggih punika  kruna  wilangan tunggal sajeroning basa  Bali  Kuno  sane  madue  pepadan tunggal ring  basa  Bali  Anyar.  Makakalih kruna  punika  madue  teges  pateh  inggih punika  ‘satu’.  Sajeroning  kruna  wilangan sane  sampun kabahbahang  punika  prasida kacutetang  inggih  punika  madue  wangun miwah teges sane pateh santukan pepadannyane pantaraning basa Bali Kuno miwah  basa  Bali  Anyar  taler  pateh  utawi nenten wenten pauwahan kruna.
Sane  kaping  kalih  indik  pepadan kruna wilangan pantaraning basa Bali Kuno miwah  basa  Bali  Anyar  sane  wangun  mirib miwah  tegesnyane  pateh  kapolihang  19 data.  Datanyane  inggih  punika  kruna wilangan  atak, dpa,  dua,  dwa,  jāng,  jhang, jhāng,  lwir,  lyu,  pañcami,  pat,  rua,  rukud, samā,  samya,  sarbwa,  tlu,  tngah,  miwah
wilang.  Kruna atak sajeroning  basa  Bali Kuno sane madue pepadan satak ring basa Bali  Anyar.  Makakalih  kruna  punika  madue teges  pat eh  inggih  punika  ‘dua  ratus’, nanging wenten pauwahan wangun krunanyane antuk paweweh inggihan punika atak dados satak .  Beratha  (1992: 307)  taler  ngamolihang  kruna atak sane mateges two  hundred ‘dua  ratus’.  Kruna salanturnyane  inggih  punika  kruna dpa sajeroning  basa  Bali  Kuno  sane  madue pepadan depa ring  basa  Bali  Anyar. Makakalih kruna punika madue teges pateh inggih  punika  ‘ukuran  panjang  dari  ujung ibu jari kaki sampai ujung jari tangan kanan yang  direntangkan  ke  atas’,  nanging wenten  pauwahan  wangun  krunanyane antuk paweweh inggihan punika dpa dados depa .
Asapunika taler kruna dua sajeroning  basa  Bali  Kuno  sane  madue pepadan dwi,  rua ring  basa  Bali  Anyar. Makakalih kruna punika madue teges pateh inggih  punika  ‘dua’,  nanging  wenten pauwahan wangun krunanyane antuk ngentosin  silih  tunggil  aksara  ( huruf ) inggihan  punika dua dados dwi,  rua . Salanturnyane  inggih  punika  kruna dwa sajeroning  basa  Bali  Kuno  sane  madue pepadan dua,  dwi,  rua ring  basa  Bali Anyar.  Makakalih  kruna  punika  madue teges  pateh  inggih  pun ika  ‘dua’,  nanging wenten  pauwahan  wangun  krunanyane antuk ngentosin silih tunggil aksara inggihan  punika dwa dados dua, dwi,  rua . Salanturnyane  kruna jāng sajeroning  basa Bali Kuno sane madue pepadan makejang ring  basa  Bali  Anyar.  Makakalih  kruna punika  madue  teges  pateh  inggih  punika ‘semua’.  Kruna jāng,  jhang,  jhāng sajeroning basa Bali Kuno mateges ‘semua’,  nanging  yening  ring  basa  Bali Anyar  kruna jang punika  mateges  ‘taruh’, dadosnyane  yening  kruna jang kawewehin antuk  kruna maka inggih  punika  dados kruna makejang , kruna punika wau prasida mateges  ‘semua’.  Salanturnyane  kruna sajeroning  basa  Bali  Kuno  sane  madue pepadan makejang ring  basa  Bali  Anyar. Makakalih kruna punika madue teges pateh inggih  punika  ‘semua’.  Salanturnyane inggih  punika  kruna lwir sajeroning  basa Bali  Kuno  sane  madue  pepadan luir ring
Volume 6 Nomor 1, Tahun 2019
basa  Bali  Anyar.  Makakalih  kruna  punika madue  teges  pateh  inggih  punika  ‘seluruh, segala macam’, nanging wenten pauwahan wangun  krunanyane  antuk  ngentosin  silih tunggil  aksara  inggihan  punika lwir dados luir .  Salanturnyane  kruna lyu sajeroning basa  Bali  Kuno  sane  madue  pepadan liu ring  basa  Bali  Anyar.  Makakalih  kruna punika  madue  teges  pateh  inggih  punika ‘banyak’,  nanging  wenten  pauwahan wangun  krunanyane  antuk  ngentosin  silih tunggil  aksara  inggihan  punika lyu dados liu .
Asapunika  taler  kruna pañcami sajeroning basa Bali Kuno madue pepadan panca ring  basa  Bali  Anyar.  Makakalih kruna  punika  madue  teges  pateh  inggih punika  ‘lima’,  nanging  wenten  pauwahan wangun  krunanyane  antuk  ngicalang  silih tunggil  aksara  inggihan  punika pañcami dados panca .  Kruna  salanturnyane  inggih punika kruna pat sajeroning basa Bali Kuno miwah  kruna  wilangan patpat pinaka pepadannyane  ring  basa  Bali  Anyar,  taler teges  kalih  kruna  punika  inggih  punika ‘empat’.  Sajeroning  kruna  wilangan  punika wenten  pauwahan  wangun  krunanyane antuk  ngapingkalihang  kruna  inggihan punika pat dados patpat . Kruna salanturnyane  inggih  punika  kruna rua sajeroning  basa  Bali  Kuno  miwah  kruna wilangan dua pinaka pepadannyane  ring basa  Bali  Anyar,  taler  teges  kalih  kruna punika  inggih  punika  ‘dua’.  Sajeroning kruna  wilangan  punika  wenten  pauwahan wangun  krunanyane  antuk  ngentosin  silih tunggil  aksara  inggihan  punika rua dados dua . Salanturnyane kruna rukud sajeroning basa Bali Kuno sane madue pepadan ukud ring  basa  Bali  Anyar.  Makakalih  kruna punika  madue  teges  pateh  inggih  punika ‘ekor,  seekor’,  nanging  wenten  pauwahan wangun  krunanyane  antuk  ngicalang  silih tunggil  aksara  inggihan  punika rukud dados ukud .  Salanturnyane  kruna samā sajeroning  basa  Bali  Kuno  sane  madue pepadan sami ring  basa  Bali  Anyar. Makakalih kruna punika madue teges pateh inggih  punika  ‘semua’,  nanging  wenten pauwahan wangun krunanyane antuk ngentosin  silih  tunggil  aksara  inggihan punika samā dados sami .
Kruna  salanturnyane  kruna sāmya sajeroning  basa  Bali  Kuno  sane  madue pepadan sami ring  basa  Bali  Anyar. Makakalih kruna punika madue teges pateh inggih  punika  ‘semua’,  nanging  wenten pauwahan wangun krunanyane antuk ngentosin  silih  tunggil  aksara  inggihan punika sāmya dados sami .  Salanturnyane kruna sarbwa sajeroning  basa  Bali  Kuno sane madue pepadan sarwa ring basa Bali Anyar.  Makakalih  kruna  punika  madue teges  pateh  inggih  punika  ‘serba,  segala’, nanging wenten pauwahan wangun krunanyane  antuk  ngentosin  silih  tunggil aksara  inggihan  punika sarbwa dados sarwa .  Salanturnyane  kruna tlu sajeroning basa  Bali  Kuno  sane  madue  pepadan telu ring  basa  Bali  Anyar.  Makakalih  kruna punika  madue  teges  pateh  inggih  punika ‘tiga’,  nanging  wenten  pauwahan  wangun krunanyane  antuk  ngentosin  silih  tunggil aksara  inggihan  punika tlu dados telu . Kruna tngah sajeroning  basa  Bali  Kuno sane  madue  pepadan tenga,  tengah ring basa  Bali  Anyar.  Makakalih  kruna  punika madue teges pateh inggih punika ‘setengah’,  nanging  wenten  pauwahan wangun  krunanyane  antuk  ngwewehin  silih tunggil aksara inggihan punika tngah dados tenga,  tengah .  Kruna  sane  kaping  untat inggih punika kruna wilang sajeroning basa Bali Kuno sane madue pepadan bilang ring basa  Bali  Anyar.  Makakalih  kruna  punika madue  teges  pa teh  inggih  punika  ‘setiap’, nanging wenten pauwahan wangun krunanyane  antuk  ngentosin  silih  tunggil aksara  inggihan  punika wilang dados bilang .  Ri  sajeroning  pepadan  kruna wilangan  basa  Bali  Kuno  ring  basa  Bali Anyar sane kabahbahang punika kapolihang  wenten  silih  tunggil  pauwahan aksara ( huruf ), pangicalan, paweweh, miwah ngapingkalihang kruna.
Sane  kaping  tiga  indik  pepadan kruna wilangan pantaraning basa Bali Kuno miwah  basa  Bali  Anyar  marupa  wangun mabinayan miwah  tegesnyane  pateh  utawi kasengguh  len  raos  ( sinonim )  kapolihang 49  data.  Datanyane  inggih  punika  kruna wilangan  angkan, angkĕn,  babar,  batu, baya,  bilang,  çrawa ṇa,  dasa,  dua,  dug, dwa,  ha,  habhagi,  hatĕmwang,  hatmuang, jāng,  jĕmĕk,  jhang,  jhāng,  kabeh,  kapwa,
kasamagrin, lima, lyu, māgha, makanāyaka, makapasuk,  marang,  mulihakat,  pada, pañcami,  para,  paraspara,  pat,  pitu,  puluh, rua,  sa,  samā,  samuha,  sāmya,  sawanda, sing (asing), tangeh, tiga, tlu, tujuh, tunggal, yata.
Kruna  wilangan  sane  kapolihang punika nyinahang wenten pabinayan wangun  kruna  luire  saking  basa  Bali  Kuno miwah basa Bali Anyar, nanging tegesnyane  pateh  utawi  marupa  wangun len  raos  ( sinonim ).  Silih  tunggil  imba krunanyane  inggih  punika dwa ring  basa Bali  Kuno  sane  madue  pepadan kalih ring basa  Bali  Anyar.  Makakalih  kruna  punika mateges ‘dua’. Kruna jĕmĕk ring  basa  Bali Kuno  sane  madue  pepadan agemel ring basa  Bali  Anyar.  Makakalih  kruna  punika mateges  ‘segenggam  penuh’.  Beratha (1992: 310) taler ngamolihang kruna jĕmĕk ring  basa  Bali  Kuno  sane  mateges a handful ‘segenggam’.  Taler  kruna pat ring basa Bali Kuno sane madue pepadan catur ring  basa  Bali  Anyar.  Makakalih  kruna punika  mateges  ‘empat’.  Kruna  punika sinah  wenten  pepadan  pantaraning  basa, santukan wangun sane mabinayan nanging tegesnyane pateh. Antuk punika kawentenan  basa  Bali  sampun  akeh  keni ius panglimbak basa.

## PAMUPUT
Sajeroning  ringkesan  ring  tetilikan puniki pacang mahbahang indik (1) bantang pikobet,  (2)  tetujon  tetilikan,  (3)  kawigunan tetilikan,  (4) teori sane  kaanggen,  (5) kramaning  tetilikan  miwah  (6)  pikolih tetilikan. Indike punika pacang kabahbahang ring sor.
Bantang  pikobet  ring  tetilikan  puniki inggih punika soroh kruna wilangan sajeroning  basa  Bali  Kuno  lan  pepadan kruna  wilangan  basa  Bali  Kuno  ring  basa Bali  Anyar.  Tetujon  tetilikan  inggih  punika mangda  prasida  mahbahang  soroh  kruna wilangan  sajeroning  basa  Bali  Kuno  lan mangda  prasida  mahbahang  pepadan kruna  wilangan  basa  Bali  Kuno  ring  basa Bali  Anyar.  Kawigunan  tetilikan  inggih punika  kawigunan  pamucuk  ( teoritis )  sane madue kawigunan prasida ngicen kaweruhan  indik kruna wilangan  sajeroning basa Bali Kuno miwah kawigunan
panglimbak  ( praktis )  inggih  punika  majeng ring  pangwacen,  panilik  siosan,  mahasisia, miwah  majeng  ring  panilik. Teori sane kaanggen inggih punika tata teges ( semantik ). Sajeroning tetilikan puniki inggih punika nganggen tetilikan deskriptif kualitatif miwah nganggen kramaning dokumentasi .  Pikolih  tetilikan  inggih  punika marupa  soroh  kruna  wilangan  sajeroning basa Bali Kuno lan pepadan kruna wilangan basa Bali Kuno ring basa Bali Anyar.
Saking  pikolih  miwah  tetepasan sane  sampun  kabahbahang  ring  ajeng, prasida katingkesang soroh kruna wilangan sajeroning  basa  Bali  Kuno  kapolihang  74 data.  Salanturnyane  data  punika  kakepah dados  kutus  soroh  inggih  punika  kruna wilangan pokok  tentu ,  kruna  wilangan pokok  kolektif ,  kruna  wilangan distributif , kruna  wilangan pokok  tak  tentu ,  kruna wilangan klitik, kruna  wilangan  takehan ( ukuran ),  kruna  wilangan tingkat ,  miwah kruna  wilangan pecahan .  Data  sane marupa  kruna  wilangan pokok  tentu akehnyane  22  data,  kruna  wilangan pokok kolektif akehnyane  wantah  1  data,  kruna wilangan distributif akehnyane 8 data, soroh kruna  wilangan pokok  tak  tentu akehnyane 28  data,  kruna  wilangan klitik akehnyane  8 data,  kruna  wilangan  takehan  ( ukuran ) akehnyane  2  data,  kruna  wilangan tingkat akehnyane  2  data,  miwah  kruna  wilangan pecahan akehnyane  wantah  1  data. Sajeroning  Pepadan  kruna  wilangan  basa Bali  Kuno  ring  basa  Bali  Anyar  kapolihang 82  data.  Pepadan  punika  raris  kasorohang dados  tiga,  inggih  punika  :  kapertama pepadan  kruna  wilangan  sane  wangun miwah  tegesnyane  pateh,  akehnyane  14 data;  kaping  kalih  pepadan  kruna  wilangan sane  wangun  mirib  miwah  tegesnyane pateh,  akehnyane  19  data;  kaping  tiga pepadan  kruna  wilangan  sane  madue wangun  mabinayan  miwah  tegesnyane mirib  utawi  pateh  ( sinonim )  akehnyane  49 data.
Malarapan antuk pikolih sane sampun  kabahbahang,  wenten  piteket- piteket  sakadi    Majeng  ring  Guru  miwah Dosen  ( tenaga  pengajar )  utamaning  karya sastra ring kahuripan sane ngawinang sang sane  ngajahin  prasida  nganggen  karya sastra kadadosang silih tunggil pangajahan
utawi  piranti  pangajahan  anggen  nelebin basa miwah kruna ring karya sastra punika. Majeng  ring  panilik  lianan  kaaptiang mangda  prasida  nglimbakang  tetilikan puniki.  Panglimbak  sane  kaaptiang  inggih punika  mangda  nglaksanayang  tetilikan sane  asoroh,  silih  tunggilnyane  ngenenin indik  prasasti  mabasa  Bali  Kuno.  Indike punika  kaaptiang  kalaksanayang  mangda wenten sandingan pikolih tetilikan sajeroning prasasti-prasasti basa Bali Kuno sane lianan salanturnyane.

## KAPUSTAKAAN
Anom,  I  Gusti  Ketut.  2014. Kamus  Bali- Indonesia  Beraksara  Latin  dan  Bali. Denpasar:  Badan  Pembina  Bahasa Aksara dan Sastra Bali Provinsi Bali.
Antara,  I Gede  Nala,  dkk.  2006. Tata  Basa Bali .  Denpasar:  Dinas  Kebudayaan Provinsi Bali.
Bawa,  I  Wayan,  dkk.  1985. Studi  Sejarah Bahasa  Bali .  Denpasar:  Pemerintah Daerah  Provinsi  Daerah  Tingkat  I Bali.
-------.  dkk.  2002. Sejarah  Perkembangan Bahasa  Bali. Denpasar:  Universitas
Udayana.
Beratha, Ni Luh Sutjiati. 1992. “Evolution of Verbal Morphology in Balinese”
(thesis). Canberra: Australian Nation University.
------- .  2012.  “Sintaksis  Bahasa  Bali  Kuno dan  Sejarah  Perkembangannya”. Jurnal Kajian Bali . Volume 2. Nomor 2 (kaca 69-86).
Djajasudarma,  Fatimah.  1999. Semantik  1 Pengantar  Ke  Arah  Ilmu  Makna . Bandung: Refika Aditama.
Gautama,  Wayan  Budha.  2006. Tata Sukerta Basa Bali. Denpasar: Kayumas Agung. Goris,  Roelof. 1954. Prasasti Bali.
Bandung:  Lembaga  Bahasa  dan Budaja Universitet Indonesia.
Hariyanto,  Dony.  2003. English  Grammar for  General  Application. Surabaya: Gitamedia Press
Kentjono, Djoko. 2010. Tata Bahasa Acuan Bahasa  Indonesia  Untuk  Penutur Asing. Jakarta:  Penerbit  Wedatama Widya Sastra.
Oka  Granoka,  dkk.  1985. Kamus  Bahasa
Bali Kuno-Indonesia. Denpasar:
Proyek Pengembangan Bahasa dan Sastra Indonesia dan Daerah.
Schapper,  Antoinette.  2013.  “Innovative
Numerals in Malayo-Polynesian Languages  Outside  of  Ocenia”. Leiden University.
Sulaga, I Nyoman, dkk. 1996. Tata Bahasa Baku Bahasa Bali . Denpasar:
Pemerintah Provinsi Daerah Tingkat
I Bali.
Wendra,  I  Wayan.  2014. Buku  Ajar Penulisan  Karya  Ilmiah .  Singaraja:
UNDIKSHA.
Zhang,  Sihong. 2014.  “ Numeral  Classifiers
in  Ersu ”.  Artikel  Languange  and Linguistics. Chinese: Anhui University of Chinese Medicin